Tenisa korts

Tenisa korts ir vieta, kur tiek spēlēts teniss. Korts ir cieta taisnstūrveida virsma ar zemu tīklu, kas izstiepts centrā. Vienu un to pašu virsmu var izmantot gan dubultspēļu, gan vienspēļu spēlēm. Tenisa korta izveidei var izmantot dažādas virsmas, katrai no tām ir savas īpašības, kas ietekmē spēles stilu. Izmēri Tenisa korta izmērus nosaka un regulē Starptautiskās Tenisa federācijas (ITF) pārvaldes institūcija, un tie norādīti ikgadējā dokumentā "Tenisa noteikumi". Korta garums ir 23,77 m. Tā platums ir 8,23 m vienspēļu mačos un 10,97 m dubultspēļu mačos. Serves līnija atrodas 6,40 m attālumā no tīkla. Ap kortu ir nepieciešama papildu brīva vieta, lai spēlētāji spēlēt ārpus korta lidojošās bumbas, tādēļ korta kopējais platums ir 18 m un garums 37 m. Tīkls ir izstiepts visā korta platumā, paralēli bāzes līnijām, sadalot to divos vienādos galos. Tīkla augstums pie stabiem ir 1,07 m, bet centrā — 0,914 m. Tīkla stabi atrodas 0,914 m attālumā ārpus dubultspēļu laukuma katrā pusē vai, vienspēļu tīklam, tādā pašā attālumā ārpus vienspēļu laukuma katrā pusē. Balstoties uz tenisa standarta noteikumiem, laukuma izmērs tiek mērīts no attiecīgajām bāzes līnijām un sānu līnijām. "Servisa" līnijas ("T" un "servisa" līnija) ir centrētas. Lai bumbiņa tiktu uzskatīta par "ārpus laukuma", tai pilnībā jāšķērso līnija. Tas nozīmē arī to, ka līnijas platumam (izņemot centrālo serves līniju) nav nozīmes spēlē. Centrālās serves līnijas platums ir 5 cm, pārējās līnijas ir no 3 līdz 5 cm, savukārt bāzes līnijas platums var būt līdz 10 cm. Mazāki korti ITF kampaņa "Spēlē un paliec" (Play and Stay) popularizē jaunāku bērnu spēlēšanu mazākos kortos ar lēnākām sarkanām, oranžām un zaļām bumbām. Tas dod bērniem vairāk laika un kontroles, lai viņi varētu servēt, izspēlēt bumbu un gūt punktus jau no pirmās nodarbības kortos, kas ir pielāgoti viņu ķermeņa izmēriem. ITF ir noteikusi, ka oficiālas sacensības bērniem vecumā līdz 10 gadiem (ieskaitot) notiek "oranžajos" kortos, kuru garums ir 18 m un platums 6,4 m. Sacensības bērniem līdz 8 gadu vecumam notiek "sarkanajos" kortos, kuru garums ir 11 m un platums 5,5 m. Tīkls centrā vienmēr ir 0,8 m augsts. Atsauces Ārējās saites Vikikrātuvē par šo tēmu ir pieejami multivides faili. Skatīt: Tenisa korts. International Tennis Federation (ITF) — Tennis court construction guidelines